Thomas Boni Yayi
<s>Thomas Boni Yayi (Tchaourou, 1. srpnja 1952.) je beninski bankar i političar, najpoznatiji po tome što je od 2006. do 2016. godine bio 10. predsjednik Benina.</s><s>Od siječnja 2012. do siječnja 2013. godine je bio i čelnik Afričke unije.</s>

<s>Rodio se 1952. godine u mjestu Tchaourou, u tadašnjem Francuskom Dahomeju.</s><s>Studirao je bankarstvo u rodnoj zemlji, Senegalu i Francuskoj, gdje je i doktorirao.</s><s>Od 1977. do 1989. godine radio je Centralnoj banci Zapadne Afrike, gdje je bio zamjenik direktora, a od 1992. do 1994. godine bio je savjetnik predsjednika Republike, Nicéphorea Sogloa.</s><s>Godine 1994. izabran je za predsjednika Zapadnoafričke razvojne banke.</s>

<s>Na predsjedničkim izborima 2006. godine, osvojio je najviše glasova, u konkurenciji od dvadesetšestoro kandidata.</s><s>Pobjedu je odnio u drugom krugu s osvojenih 75% glasova te je tako naslijedio Mathieua Kérékoua na mjestu predsjednika.</s><s>Godine 2007. je navodno preživio pokušaj atentata nakon što je njegov konvoj napadnut tokom kampanje, međutim kako je jedini izvor za ovu priču upravo Boni Yayi, ostaje nejasno je li se ovaj napad zaista dogodio.</s>

<s>Ponovno je izabran za predsjednika Benina na izborima održanima 2011. godine.</s><s>Ovoga je puta pobijedio već u prvom krugu, osvojivši 53.18 % glasova.</s><s>Od siječnja 2012. do siječnja 2013. godine je bio i čelnik Afričke unije.</s><s>U listopadu 2012., njegova nećakinja, privatni liječnik i bivši ministar trgovine su uhapšeni zbog planiranja navodnog trovanja predsjednika; u priču je navodno bio upleten i Patrice Talon, ali njegova upletenost nikada nije potvrđena.</s><s>Kako mu je ustav branio da se kandidira za treći mandat, 2016. godine ga je naslijedio upravo Patrice Talon.</s>

<s>Thomas Boni Yayi potječe iz muslimanske obitelji, međuti je danas protestant.</s><s>Sa suprugom Chantal (née de Souza) ima petoro djece.</s>

<s>Reference</s>

<s>Vanjske veze 
 Official site
BBC News: Benin's new president announced
President Bush Meets with President Yayi of Benin</s>

<s>Beninski političari
Predsjednici Benina
Bankari
Preživjeli pokušaje atentata</s>

